CELEX: 32015R1165
Language: hu
Date: 2015-07-15 00:00:00
Title: A Bizottság (EU) 2015/1165 végrehajtási rendelete (2015. július 15.) a halauxifen-metil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

16.7.2015   
            
            
               HU
            
            
               Az Európai Unió Hivatalos Lapja
            
            
               L 188/30
            
         A BIZOTTSÁG (EU) 2015/1165 VÉGREHAJTÁSI RENDELETE
   (2015. július 15.)
   a halauxifen-metil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
   mivel:
   
               (1)
            
            
               Az 1107/2009/EK rendelet 7. cikke (1) bekezdésének megfelelően az Egyesült Királysághoz 2012. szeptember 20-án kérelem érkezett a Dow AgroSciences Limitedtől a halauxifen-metil hatóanyagként való jóváhagyására vonatkozóan. A rendelet 9. cikke (3) bekezdésének megfelelően az Egyesült Királyság jelentéstevő tagállamként 2012. november 2-án a kérelem elfogadhatóságáról értesítette a Bizottságot.
            
         
               (2)
            
            
               A jelentéstevő tagállam 2013. december 20-án benyújtotta a Bizottságnak, és másolatban az Európai Élelmiszerbiztonsági Hatósághoz (a továbbiakban: Hatóság) is eljuttatta értékelőjelentés-tervezetét, amely azt vizsgálja, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.
            
         
               (3)
            
            
               A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. Az Egyesül Királyság a kiegészítő adatokról készített értékelést aktualizált értékelőjelentés-tervezet formájában nyújtotta be 2014 októberében.
            
         
               (4)
            
            
               2014. november 21-én a Hatóság közölte a kérelmezővel, a tagállamokkal és a Bizottsággal arra vonatkozó következtetését, hogy a halauxifen-metil hatóanyag várhatóan megfelel-e az 1107/2009/EK rendelet (2) 4. cikkében meghatározott jóváhagyási kritériumoknak. A Hatóság nyilvánosságra hozta következtetését.
            
         
               (5)
            
            
               2015. március 20-án a Bizottság a Növények, Állatok, Élelmiszerek és Takarmányok Állandó Bizottsága elé terjesztette a halauxifen-metilre vonatkozó vizsgálati jelentést, valamint egy rendelettervezetet arra az esetre, ha a hatóanyag jóváhagyásra kerül.
            
         
               (6)
            
            
               A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.
            
         
               (7)
            
            
               Legalább egy, halauxifen-metilt tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkben előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni. A halauxifen-metil jóváhagyása indokolt tehát.
            
         
               (8)
            
            
               Ugyanakkor az 1107/2009/EK rendelet 13. cikke (2) bekezdésének a 6. cikkel összefüggésben értelmezett rendelkezései értelmében, valamint a jelenlegi tudományos és műszaki ismeretekre való figyelemmel bizonyos feltételeket és korlátozásokat elő kell írni. Különösen további megerősítő információkat indokolt kérni.
            
         
               (9)
            
            
               Az 1107/2009/EK rendelet 13. cikkének (4) bekezdése szerint az 540/2011/EU végrehajtási rendelet (3) mellékletét ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A hatóanyag jóváhagyása
   Az I. mellékletben meghatározott halauxifen-metil hatóanyag a mellékletben foglalt feltételekkel jóváhagyásra kerül.
   2. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 15-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  EFSA Journal (2014); 12(12):3913. Online elérhető a következő címen: www.efsa.europa.eu
   
      (3)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      I. MELLÉKLET
      
                  Közhasználatú név, azonosító szám
               
               
                  IUPAC-név
               
               
                  Tisztaság (1)
                  
               
               
                  Jóváhagyás dátuma
               
               
                  Jóváhagyás lejárta
               
               
                  Egyedi rendelkezések
               
            
                  Halauxifen-metil
                  CAS-szám: 943831-98-9
                  CIPAC-szám: 970.201 (halauxifen-metil) 970 (halauxifen)
               
               
                  metil 4-amino-3-klór-6-(4-klór-2-fluor-3-metoxifenil)piridin-2-karboxilát
               
               
                  ≥ 930 g/kg
               
               
                  2015. augusztus 5.
               
               
                  2025. augusztus 5.
               
               
                  Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a halauxifen-metilről szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:
                  
                              —
                           
                           
                              a vízi szervezetekre és a nem célzott szárazföldi növényekre jelentett kockázat.
                           
                        Az alkalmazási feltételek között adott esetben kockázatcsökkentő intézkedéseknek is szerepelniük kell.
                  A kérelmező megerősítő információt nyújt be az alábbiakról:
                  
                              —
                           
                           
                              a gyárilag (kereskedelmi léptékű termelés alapján) előállított hatóanyag technikai specifikációja. A technikai anyagban lévő szennyeződés relevanciáját meg kell erősíteni,
                           
                        
                              —
                           
                           
                              a toxikológiai vizsgálati tételek technikai specifikációnak való megfelelése.
                           
                        A kérelmező 2016. február 5-ig benyújtja ezeket az információkat a Bizottságnak, a tagállamoknak és a Hatóságnak.
               
            
         (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.
   
   
      II. MELLÉKLET
      Az 540/2011/EU végrehajtási rendelet mellékletének B. része a következő bejegyzéssel egészül ki:
      
         
                      
                  
                  
                     Közhasználatú név, azonosító szám
                  
                  
                     IUPAC-név
                  
                  
                     Tisztaság (1)
                     
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     „86
                  
                  
                     Halauxifen-metil
                     CAS-szám: 943831-98-9
                     CIPAC-szám: 970.201 (halauxifen-metil) 970 (halauxifen)
                  
                  
                     metil 4-amino-3-klór-6-(4-klór-2-fluor-3-metoxifenil)piridin-2-karboxilát
                  
                  
                     ≥ 930 g/kg
                  
                  
                     2015. augusztus 5.
                  
                  
                     2025. augusztus 5.
                  
                  
                     Az 1107/2009/EK rendelet 29. cikkének (6) bekezdésében említett egységes elvek érvényesítése érdekében figyelembe kell venni a halauxifen-metilről szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:
                     
                                 —
                              
                              
                                 a vízi szervezetekre és a nem célzott szárazföldi növényekre jelentett kockázat.
                              
                           Az alkalmazási feltételek között adott esetben kockázatcsökkentő intézkedéseknek is szerepelniük kell.
                     A kérelmező megerősítő információt nyújt be az alábbiakról:
                     
                                 —
                              
                              
                                 a gyárilag (kereskedelmi léptékű termelés alapján) előállított hatóanyag technikai specifikációja. A technikai anyagban lévő szennyeződés relevanciáját meg kell erősíteni,
                              
                           
                                 —
                              
                              
                                 a toxikai vizsgálati tételek technikai specifikációnak való megfelelése.
                              
                           A kérelmező 2016. február 5-ig benyújtja ezeket az információkat a Bizottságnak, a tagállamoknak és a Hatóságnak.”
                  
               
      
         (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.